แล้วเจอกัน
14 ก.ค.นี้ “เสี่ยเหมา-เลอศักดิ์ จุลเทศ” ผู้อำนวยการธนาคารออมสิน จะหมดวาระการดำรงตำแหน่งลง
12 ก.ค. 2555

14 ก.ค.นี้ “เสี่ยเหมา-เลอศักดิ์ จุลเทศ” ผู้อำนวยการธนาคารออมสิน จะหมดวาระการดำรงตำแหน่งลง
กระจิบข่าวจึงเลียบๆ เคียงๆ ถามไถ่ว่า จะทำอะไรต่อไปหลังจากนี้ 
คำตอบที่ได้รับกระชับฉับไวว่า “วิ่ง”
อัยย่ะ! 




 
อย่าคิดไปไกลว่า ผอ.เลอศักดิ์ จะ “วิ่ง” ไปนั่งตำแหน่งไหน อะไร ยังไง
“เลอศักดิ์” เฉลยว่า ที่ว่าวิ่งน่ะ คือวางแผนจะวิ่งมาราธอนนะ อย่าคิดว่าวิ่งอย่างอื่น 
เพราะปกติเสี่ยเหมาจะหาเวลาว่างไปวิ่งมาราธอนอยู่เนืองๆ อย่าง 14.792 กม. นั่นก็พิชิตมาแล้ว 
นอกเหนือจากวิ่ง ก็คงพักผ่อน ทำสวนส้มโอแถวนครชัยศรีสักระยะ 
ส่วนเรื่องบริหารตอนนี้ยังไม่ได้คิด 
เมื่อถามว่าอยากฝากอะไรให้กับผู้ที่จะเข้ามานั่งเก้าอี้ ผอ.ออมสิน คนใหม่บ้าง “เลอศักดิ์” บอกว่า สิ่งสำคัญคือต้องคำนึงถึงภารกิจหลัก คือ การออม และช่วยพัฒนาเศรษฐกิจ
“ธนาคารออมสินไม่ใช่ธนาคารพาณิชย์ที่จะต้องมุ่ง หวังกำไรสูงสุด” เลอศักดิ์ ฝากฝัง
ส่งสัญญาณถึงใครเป่าเสี่ย?